OzLabs/hebrew-wiki-articles huggingface dataset:
פורד LTD קראון ויקטוריה

פורד LTD קראון ויקטוריה (באנגלית: Ford LTD Crown Victoria) היא מכונית סלון מתוצרת יצרנית הרכב פורד אשר יוצרה בארצות הברית ובקנדה בין השנים 1978–1991.

בקנדה יוצרו דגמי "פורד LTD קראון ויקטוריה" באמצעות חברת בת של "פורד" "St. Thomas Assembly" .

יוצרו 1,902,820 יחידות, ובשנת 1979 יוצרו 356,535 יחידות.

דגמי "פורד LTD קראון ויקטוריה" השתתפו בסדרות טלוויזיה ובסרטים.

==גרסאות==
* 4 דלתות - סדאן
* 2 דלתות - קופה
* 5 דלתות - סטיישן

==תאוצות==
* תאוצת דגם "פורד LTD קראון ויקטוריה" סטיישן, שנת 1983, מנוע 4,942 סמ"ק, בין 0 - 100 קמ"ש היא 12.9 שניות.
* תאוצת דגם "פורד LTD קראון ויקטוריה" קופה, שנת 1983, מנוע 4,942 סמ"ק, בין 0 - 100 קמ"ש היא 12.4 שניות.
* תאוצת דגם "פורד LTD קראון ויקטוריה" סדאן, 4 דלתות, שנת 1983, מנוע 4,942 סמ"ק, בין 0 - 100 קמ"ש היא 12.4 שניות.

== תמונות ==
<gallery mode="packed" heights="100">
קובץ:Ford LTD Crown Victoria Coupé rear.jpg |"פורד LTD קראון ויקטוריה" קופה
קובץ:'87 Ford LTD Crown Victoria Coupe.JPG |"פורד LTD קראון ויקטוריה", שנת 1987 קופה
קובץ:Ford Panther body.jpg |"פורד LTD קראון ויקטוריה" סדאן
קובץ:Ford-LTD-2.jpg |"פורד LTD קראון ויקטוריה" סדאן
קובץ:Old Panther.jpg |"פורד LTD קראון ויקטוריה" סדאן
קובץ:Ford LTD Crown Vic.JPG |"פורד LTD קראון ויקטוריה" סדאן
קובץ:LTD Crown Vic.JPG |"פורד LTD קראון ויקטוריה" סדאן
קובץ:1987 Ford LTD Crown Victoria 5.0 LX (14013806222).jpg |"פורד LTD קראון ויקטוריה", שנת 1987 - סטיישן
קובץ:1990 Ford LTD Crown Victoria Wagon rear 4.28.18.jpg |"פורד LTD קראון ויקטוריה", שנת 1990 - סטיישן
קובץ:1990 Ford LTD Crown Victoria Wagon front 4.28.18.jpg |"פורד LTD קראון ויקטוריה", שנת 1990 - סטיישן
קובץ:LTD-Wagon.jpg |"פורד LTD קראון ויקטוריה" - סטיישן
</gallery>

==ראו גם==
* פורד
* פורד קרסטלין סקילין

==לקריאה נוספת==
* [https://www.google.co.il/search?q=Ford+LTD+Crown+Victoria&tbm=isch&source=iu&ictx=1&fir=X4fzzn8L3z8NfM%253A%252CELH9wgsSSPavlM%252C_&usg=__-9v0eKFyg9GiLydk-cvylvBpnW4%3D&sa=X&ved=0ahUKEwi47uOMkYrbAhUDyqQKHVcxBrIQ9QEIKzAC#imgrc=X4fzzn8L3z8NfM: "פורד LTD קראון ויקטוריה" - תמונות]

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1978
קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קראון ויקטוריה LTD
קטגוריה:מכוניות אמריקאיות
חטיפה ברכבת התחתית

<small>צוות השחקנים בפסטיבל הסרטים הבינלאומי בברלין ה-67. </small>
חטיפה ברכבת התחתית (בדנית: Gidseltagningen) היא סדרת טלוויזיה דנית מז'אנר הדרמה שנכתבה ובוימה על ידי קספר ברפויד, שביסס על רעיון של אדם פרייס וסורן סווייסטרופ. שמונת פרקי הסדרה מתמקדים בפעולת טרור שבוצעו ברכבת התחתית של קופנהגן, כשחמישה עשר אנשים נלקחים כבני ערובה. חייל לשעבר בשם פיליפ נורגאארד (בגילומו של יוהנס לאסן), הוא ראש כוח המשימה למלחמה בטרור של שירות הביטחון הדני, המנסה להציל את בני הערובה בעזרת חבריו ביחידת העילית המשטרתית.

בסיס הרעיון לסדרה הגיע משיחות בין ברפויד לצלם הדני דניאל ריי, שהיה בן ערובה של ארגון דאעש בסוריה במשך יותר משנה. בגרמניה והולנד, הסדרה ידועה גם בשם "הספירה: קופנהגן" (Countdown Copenhagen).

ב-2 באפריל 2017, הסדרה שודרה בבכורה בדנמרק בערוץ 5 המקומי ושוחרר ב-DVD בגרמניה ב-19 באוקטובר 2017. בממלכה המאוחדת, ערוץ BBC4 שידר ארבעה פרקים במהלך חודש מרץ 2018. ה-BBC הסירה את הסדרה מלוח השידורים ב-24 במרץ בעקבות פיגוע שאירע בקרקסון. הסדרה הוחזרה לשידור ב-31 במרץ.

== קישורים חיצוניים ==

* 
*[https://youtu.be/UY4RUEY9P0M קדימון הסדרה] באתר יוטיוב

== הערות שוליים ==

קטגוריה:סדרות דרמה דניות
קטגוריה:תוכניות טלוויזיה בשפה הדנית
שירות הביון והביטחון של דנמרק

שירות הביון והביטחון של דנמרק (בדנית: Politiets Efterretningstjeneste) הוא סוכנות לביטחון לאומי וביון של דנמרק. הסוכנות מתמקדת אך ורק בענייני ביטחון לאומי, בעוד פעולות לסיכול ריגול וחתרנות מתבצעות על ידי שירות המודיעין הדני (Forsvarets Efterretningstjeneste), המנוהל על ידי משרד ההגנה המלכותי.

מטרת הארגון היא "למנוע, לחקור, ו[לנהל] מבצעי למניעת פעילויות המהוות או עלולות להוות איום על שמירתה של דנמרק כמדינה חופשית, דמוקרטית ובטוחה."

== משימות ==
חובותיו העיקריים של הארגון הם מלחמה טרור, מלחמה בקיצוניות, ריגול נגדי וביטחון.

לוחמה בטרור כוללת בלימת מתקפות טרור בדנמרק וביצוע מבצעים למניעת הפיכת דנמרק לבסיס מבצעים לפעולות טרור כנגד מדינות אחרות. יתר על כן, הארגון מנסה לאסוף ראיות כדי להבטיח שהטרוריסטים יועמדו לדין. דנמרק מחויבת לציית לאו"ם ולאיחוד האירופי בהחלטות הנוגעות להסגרת חשודים בטרור.

מלבד שלושה תחומים עיקריים אלה, הארגון מספק גם ייעוץ לחברות דניות כיצד להימנע ריגול והוא מעורב ישירות בניהול מבצעים למניעת ריגול תעשייתי אם ישנו חשד למעורבות של סוכנות ממשלתית זרה. ראש הארגון מתפקד כיועץ לביטחון לאומי של ממשלת דנמרק, רשויות ציבוריות, ענפים אחרים של המשטרה, יחד עם גופי ביטחון אחרים בדנמרק.

הארגון אחראי גם לאספקת שירותי אבטחה ושומרי ראש לבני משפחת המלוכה הדנית, פוליטיקאים ואנשים אחרים. בין האישים שאותם הארגון מאבטח הם: מרגרטה השנייה, מלכת דנמרק, פרדריק, נסיך דנמרק, ראש ממשלת דנמרק, הנריק, נסיך דנמרק, מארי, נסיכת דנמרק, יואכים, נסיך דנמרק.

== מבנה ==
הגוף מהווה חלק מהמשטרה הדנית אבל מדווח ישירות לשר המשפטים. מטה הארגון ממוקם בקופנהגן ולו גם משרדים באורהוס ואודנסה. השירות משתף פעולה באופן הדוק עם המשטרה הדנית והיא מחזיקה בנציגים בכל תחנות המשטרה בדנמרק.

=== מחלקת הביטחון ===
מחלקת הביטחון מספק תמיכה מבצעית ליחידות אחרות וכולל גם יחידת התערבות מיוחדת, גופי אבטחת אישיח ויחידת המשא ומתן. מחלקת הביטחון גם כוללת: מרכז לתיאום ביטחוני, שאחראי לתיאום בין כל גופי הביטחון בדנמרק.

== פיקוח והשגחה ==
כמה ארגונים בדנמרק מפקחים על השירות במטרה לוודא שהסוכנות אינה עושה שימוש לרעה בסמכויותיה.
* משרד המשפטים
* ועדת התקציב הפרלמנטית (Rigsrevisionen)
* ועדת ומברג
* ועדת הפיקוח הפרלמנטרית על סוכנויות המודיעין, מורכבת מחמישה חברים, מכל חמש המפלגות הגדולות.

מלבד אלה, הסוכנות נמצאת גם תחת פיקוח בתי המשפט של דנמרק (אשר צריכים לאשר צעדי חקירה, כגון ציתות).

== ביקורת ויחסי ציבור ==
בסוף שנות התשעים של המאה העשרים, הגוף היה נתון לביקורת ציבורית בשל היותו סגור בפני הציבור. בשל כך הארגון השיק אתר אינטרנט משלו ובו הארגון מפרסם דו"ח שנתי לציבור על פעילויות קיצוניות בדנמרק ורמת האיום לאומי.

בעקבות דו"ח על מחדל בהתנהלות הארגון במהלך אירועי הירי בקופנהגן בשנת 2015, ראש הארגון, ינס מדסן התפטר.

== קישורים חיצוניים ==
* 
* 

== הערות שוליים ==

קטגוריה:דנמרק: צבא וביטחון
קטגוריה:ארגוני ביון
קטגוריה:ארגוני אכיפת חוק
כפרה עליך

כַּפָּרָה עָלֶיךָ (או כַּפָּרָה עָלַיִךְ, כַּפָּרָה עֲלֵיכֶם בקיצור: כַּפָּרָה או כפרע - כשבכל המקרים המילה "כפרה" נהגית במלעיל) הוא ביטוי בעברית ישראלית שמקורו במרוקאית יהודית. המונח מהווה ביטוי של חיבה ונגזר במקור ממנהג הכפרות ביהדות בערב יום הכיפורים. משמעות הביטוי "כפרה" כיום היא "מותק", "יקיר" או "אהוב".

==מקור הביטוי==
המילה כפרה, כמעין מילה נרדפת למחילה, מופיעה בנוסח זה במשנה, שם נאמר על אדם העומד למות: 

בתנ"ך מדובר רבות על כך שאדם צריך לכפר על עוונותיו, לרוב על ידי הקרבת קורבנות. במקרים שונים בדתות האברהמיות שונות, כמו במנהג תרנגול הכפרות של יום כיפור, עולה הרעיון שאדם, חיה או חפץ יקבל על עצמו את עונשו של אדם כלשהו, בעבור החטאים והעוונות אותם ביצע.

כבר במשנה קיים אזכור של המונח, בדומה לצורתו הנוכחית, כאשר אדם אומר שהוא יהיה כפרת חברו:

ב מופיע הביטוי כביטוי של כבוד כלפי אביו או רבו המובהק של אדם: "הריני כפרת משכבו", ביטוי זה לאחר מכן הובא כפסק הלכה בספר ההלכה .

אופן ההגייה של המילה "כפרה", במלעיל, אשר חלחלה לעברית המודרנית, מקורהּ ביהדות מרוקו, במובן חיבוב אדם או ישות כלשהי אחרת. על אדם אהוב נאמר: "כפרה עַלֵיכּ", או "נַמְשִי כפרה עַלֵיכּ" ("אלך כפרה עליך") ובעברית כפרה עליך. הפירוש: אני אוהב אותך כל כך, שאני מוכן לעמוד במקומך ולכפר על עוונותיך, והוא נוצר כנראה בהשראת ביטוי ערבי שפירושו "אהיה פדיונך".

עם השנים היה הביטוי "כפרה עליך" או בקיצור, "כפרה", לנפוץ בישראל.

== וריאציות על הביטוי ==
לאורך השנים, נוספו ביטויים דומים, וביטויים נוספים שצמחו מאותן המקורות:
* כפרה עַלֵיכּ - כך נהוג היה לומר ביהדות מרוקו.
* כפרה על ה... - לדוגמה: "כפרה על הכסף". משמעו: אין להצטער על מה שאבד, כי אולי האבדה תכפר על עוונותינו.
* כפרונה/כפרונת - "כפרה קטנה". זהו כינוי חיבה לאישה. הטיה של המילה כפרה.
* כפרת עוונות - בקשת סליחה ומחילה. משמעות נוספת לכך, שההפסד או הצער יעמדו כנגד כיפור עוונות.
* תלך כפרה על... - בדומה ל"כפרה על ה...", כך לדוגמה, משמעות הביטוי "תלך כפרה עליי", היא "הסתלק מחיי, כדי שאולי כך אצליח לכפר על עוונותיי".
* שווה לכפרות - חסר ערך - ביטוי שמקורו ביידיש: "טויגט אויף כפרות" (המילה "כפרות" נהגית "כַּפּוּרֶס").
* בקשת עזרה במשלב לשוני לא רשמי מאדם קרוב בלבד (חבר או בן משפחה): "כפרה עליך, האם תוכל לקנות עבורי בבקשה חלב במכולת?".

== בשירה ==
לביטוי זה אזכורים רבים בשירה, בעקבות השימוש הנפוץ בביטוי.

*בשנות ה-80 הגיע הביטוי אל הציבור הרחב הודות לשיר הקומי "מריומה שלי" אותו שרים חנה לסלאו וג'קי מקייטן בו נאמר "אוי כפרה בטעם ג'חנון". שיר זה נכתב, על פי היוצרים, כמחאה להדרתם של הזמרים המזרחיים באותה התקופה מתחנות הרדיו, ומילים שונות של סלנג עדתי ששולבו בשיר הפכו למוכרות יותר ונפוצות יותר.

*מתוך שירו של הזמר קובי אוז ולהקת טיפקס, "הרבי ג'ו כפרה":

* מתוך שירהּ של הזמרת שרית חדד, "תלך כפרה עליי":

*הביטוי מאוזכר בשיר "הכי ישראלי" של להקת התקווה 6 כאחת הדוגמאות לדברים הכי ישראלים.

*באירוויזיון 2018, בו זכתה הזמרת הישראלית נטע ברזילי, סיימה ברזילי את ביצועיה בפורטוגל במילים: "תודה, אירופה (מתורגם) - כפרה עליכם!". לאחר זכייתה של ברזילי, חלה התעניינות עולמית במונח, שבאה לידי ביטוי בזינוק בולט במיוחד בפופולריות של הביטוי במנוע החיפוש של גוגל. מחווה זו זכתה לאזכורים רבים בתרבות ובתקשורת הישראלית, ביניהם גם מחווה של ראש הממשלה בנימין נתניהו.

== ראו גם ==
* מנהג הכפרות, הנערך בערב יום הכיפורים
* תרנגול כפרות (ספר)

==הערות שוליים==

קטגוריה:ניבים וביטויים ישראליים
רוסטיסלב גולדשטיין

רוסטיסלב גולדשטיין (רוסית: Ростислав Эрнстович Гольдштейн; נולד ב-15 במרץ 1969) הוא פוליטיקאי יהודי רוסי, המכהן כממלא מקום מושל המחוז היהודי האוטונומי. בעבר כיהן כחבר מועצת הפדרציה של האספה הפדרלית של הפדרציה הרוסית, מטעם המחוז היהודי האוטונומי מספטמבר 2015 עד דצמבר 2019.

כיהן כחבר הדומה הממלכתית, במושב החמישי ובמושב הששי מטעם סיעת "רוסיה המאוחדת". כיהן בעבר כסגן יו"ר מועצת המדינה של רפובליקת קומי (2007).

==קורות חיים==
הוא סיים את לימודיו בבית ספר תיכון בסחלין. ב-1986, הוא עבד כמכונאי בתחנת הכוח של סחלין. בשנים 1987–1989 שירת בצבא. אחרי שירותו בצבא המשיך לעבוד בתחנת הכוח בסחלין ולאחר מכן עבד בחברת "Energomontazh". לאחר המעבר לעיר אוחטה, עבד כנהג בחברת Serverprogress (1990-1991) ובמיזם המשותף "AmKomi" (1991-1992).

ב-1990, התחתן ויחד עם אשתו, היה מעורב בעסקים פרטיים. ב-1995, הוא סיים את לימודי ההשכלה הגבוהה באקדמיה לכלכלה ומשפט (בעיר ריאזאן). בשנים 2001–2004 — הקים ועמד בראש בית המסחר "גולדשטיין".

ב-2003 הוא נבחר לכהן כסגן יו"ר מועצת המדינה של הרפובליקה של קומי על ידי מחוז טימאן מספר 23 ומ-23 בספטמבר 2004 עמד בראש ועדה של מועצת המדינה של הרפובליקה של קומי לענייני מדיניות חברתית. ב-2007 הוא נבחר לכהן כחבר במועצת המדינה של רפובליקת קומי.

בדצמבר 2007 נבחר כחבר בדומה החמישית מתוך רשימת "רוסיה המאוחדת". כיהן כסגן יו"ר הוועדה לענייני ומזרח הרחוק.

ב-2007 הוא השלים לימודיו באוניברסיטה הרוסית לחינוך אקדמי, בשנת 2009 למד גם באקדמיה של מחוז צפון-מערב לשירות המדינה.

בדצמבר 2019, לאחר התפטרות המושל הקודם, מונה לממלא מקום מושל המחוז היהודי האוטונומי.

== חייו האישיים ==
גולדשטיין נשוי. על פי נתונים רשמיים, בשנת 2011, היו לגולדשטיין ולאשתו הכנסה של 29.6 מיליון רובל. בבעלות המשפחה 4 חלקות אדמה עם שטח כולל של מעל 17 אלף מ"ר, 5 דירות מגורים ושטח של 11.3 אלף מטרים רבועים, 38 מכוניות וכלי רכב.

== קישורים חיצוניים ==

* [http://rkomi.ru/left/deput_senat/gosduma/gold/ ביוגרפיה בפורטל הרשמי של הרפובליקה של קומי] 
* [https://web.archive.org/web/20100712012503/http://www.duma.gov.ru/index.jsp?t=deputat%2F99110942.html מידע באתר הדומה הממלכתית]

== הערות שוליים ==

קטגוריה:יהודים חברי הפרלמנט הרוסי
קטגוריה:פוליטיקאים יהודים רוסים
קטגוריה:חברי מפלגת רוסיה המאוחדת
קטגוריה:חברי הדומה הממלכתית
קטגוריה:רוסים שנולדו ב-1969
בריאן אוביידו

בריאן אוביידו (בספרדית: Bryan Oviedo; נולד ב-18 בפברואר 1990) הוא כדורגלן קוסטה ריקאי המשחק בריאל סולט לייק בעמדת המגן השמאלי.

==קריירת מועדונים==
===ראשית הקריירה===
אוביידו התחיל את הקריירה שלו בקבוצת הנוער של דפורטיבו סאפריסה ואף שיחק שבעה משחקים בקבוצה הבוגרת.

בינואר חתם לשלוש בפ.צ. קופנהגן מליגת העל הדנית. ב-5 במאי 2010 ערך את הופעת הבכורה שלו בקבוצה במשחק האליפות של קופנהגן בו ניצחה 0-4 את קוגה. באוגוסט הושאל לנורשלן עד לסיום העונה, על מנת לצבור דקות משחק. אוביידו היה שותף לזכייה הראשונה של הקבוצה אי פעם בגביע הדני. בעונת חזר לקופנהגן.

===אברטון===
את עונת התחיל בקופנהגן, וב-31 באוגוסט 2012 אוביידו חתם באברטון. ב-22 בספטמבר 2012 ערך את הופעת הבכורה שלו בקבוצה בניצחון 0-3 נגד סוונסי סיטי. ב-20 בנובמבר 2013 הבקיע את שער הבכורה שלו בקבוצה בניצחון 0-4 נגד סטוק סיטי. ארבעה ימים לאחר מכן, הבקיע את שער הניצחון עבור אברטון בניצחון 0-1 נגד מנצ'סטר יונייטד, שהיה גם הניצחון הראשון של אברטון באולד טראפורד אחרי 21 שנים.

ב-25 בינואר 2014 שבר את כף רגלו השמאלית במשחק נגד סטיוונאג' במסגרת הסיבוב הרביעי של גביע ה-FA. פציעה זו השביתה את אוביידו לשמונה חודשים מהמגרשים, ולכן החמיץ את מונדיאל 2014. ב-23 בספטמבר 2014 חזר למגרשים בהפסד 3-0 נגד סוונסי סיטי במסגרת הסיבוב השני של גביע הליגה האנגלי.

===סנדרלנד===
ב-30 בינואר 2017 חתם לשלוש וחצי שנים בסנדרלנד ביחד עם חברו לקבוצה דארן גיבסון. ב-4 בפברואר 2017 אוביידו ערך את הופעת הבכורה שלו בקבוצה בניצחון 0-4 נגד קריסטל פאלאס.

בקיץ אוביידו חתם בריאל סולט לייק מה-MLS.

==קריירה בינלאומית==
אוביידו שיחק בצעירותו בכל הנבחרות הצעירות של קוסטה ריקה. ב-26 בינואר 2010 ערך את הופעת הבכורה שלו בנבחרת הבוגרת במשחק ידידות נגד .

אוביידו נכלל בסגל הנבחרת לקראת גביע הזהב 2011, קופה אמריקה 2016, גביע הזהב 2017 ומונדיאל 2018.

נכלל בסגל הנבחרת לטורניר מונדיאל 2022.

==תארים==
; פ.צ. קופנהגן
*ליגת העל הדנית: 
*הגביע הדני: 

; נורשלן
*הגביע הדני: 

; אישיים
*שחקן העונה בגביע הדני: 

==קישורים חיצוניים==

== הערות שוליים ==

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:קשרי כדורגל קוסטה ריקאים
קטגוריה:כדורגלני דפורטיבו סאפריסה
קטגוריה:כדורגלני פ.צ. קופנהגן
קטגוריה:כדורגלני נורשלן
קטגוריה:כדורגלני אברטון
קטגוריה:כדורגלני סנדרלנד
קטגוריה:כדורגלני ריאל סולט לייק
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2011
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:ספורטאים זרים בדנמרק
קטגוריה:ספורטאים זרים באנגליה
קטגוריה:ספורטאים זרים בארצות הברית
קטגוריה:ילידי 1990
באטל ראפ

ראפ באטל ב[[יפן, 2017]]
באטל ראפ (בעברית: קרב ראפ) הוא מופע מסורתי שבו ראפרים מעליבים ומקללים אחד את השני.

קרבות ראפ יכולים להופיע כחלק מאלבומי מוזיקה, אך לעיתים קרובות קרבות ראפ מדוקלמים בספונטניות כאשר הראפרים יופיעו באותה במה כדי להראות למי יש את השורות הטובות ביותר.

חלק מהראפרים החלו לכתוב בעיקר פעולות קרב ולהילחם בראפרים אחרים לפני שהחלו להקליט את שירם.

ראפ באטל מתואר על ידי 40 Cal בספרו How to Rap כ"חוץ-לימודי" ומשווה את זה לתחרות ההטבעות ב-NBA.

== ראו גם ==
* פריסטייל ראפ
* דיס
* תרבות ההיפ הופ
* ספוקן וורד

==קישורים חיצוניים==

קטגוריה:היפ הופ
מיהאל מק דונקה

מיהאל איימון מק דונקה (באירית: Mícheál Éamonn Mac Donncha; נולד ב-11 במרץ 1965) הוא פוליטיקאי אירי ממפלגת שין פיין, אשר כיהן כלורד ראש העיר של דבלין בירת אירלנד בשנים 2017–2018.

==ביוגרפיה==
מק דונקה נולד בדבלין בשם מייקל מקונקי (Michael McConkey). בילדותו שיחק בסרט The Last Remake of Beau Geste. למד במכון הטכנולוגי של העיר (Dublin Institute of Technology).

בשנים 1990–1996 היה מק דונקה המוציא לאור של עיתון At Phoblacht ("הרפובליקה"), ביטאון מפלגת שין פיין. בשנים 1997 עד 2014 עבד כעוזר פרלמנטרי של חברת הפרלמנט האירי.

בשנת 2011 החל מק דונקה לכהן במועצת העיר של דבלין כממלא מקומו של חבר המועצה קיליאן פורד (Killian Forde) שהתפטר. ב-2014 נבחר לכהן במועצה.

בבחירות הכלליות בשנת 2016 התמודד מק דונקה ללא הצלחה על מושב בדאל אירן, הבית התחתון של הפרלמנט האירי.

ב-26 ביוני 2017 בחרה מועצת העיר במק דונקה לכהן כלורד ראש העיר (Lord Mayor) של דבלין. תפקיד זה הוא טקסי בעיקרו וממלאו משמש למעשה כיושב ראש של מועצת העיר. המחזיק בו מכהן לתקופה של שנה אחת. כהונתו הסתיימה ב-25 ביוני 2018. מק דונקה היה הלורד ראש העיר ה-348 במספר.

===מק דונקה וישראל===
מק דונקה הוא תומך המאבק הפלסטיני, ופעיל בארגון "Ireland Palestine Solidarity Campaign". לאחר תחילת כהונתו כלורד ראש העיר הוביל את מועצת העיר דבלין לקבלת החלטה המאמצת עקרונות של תנועת ה-BDS. הוא הביע תמיכה בגירוש שגריר ישראל באירלנד מן המדינה.

באפריל 2018 הגיע לישראל כדי להשתתף בכנס שנערך ברמאללה. צו איסור כניסה הוצא נגדו על ידי שר הפנים, אך כיוון שהצו נקב בשם שגוי הוא הצליח להיכנס לישראל והשתתף בכנס. לאחר זכיית ישראל בתחרות האירוויזיון ב-2018 קרא לארצו שלא להשתתף בתחרות בישראל בשנת 2019.

==קישורים חיצוניים==
* [http://www.thejournal.ie/new-lord-mayor-3464939-Jun2017/ This man is the new Lord Mayor of Dublin city], באתר TheJournal, 26 ביוני 2017
* 
* 
* 
* [http://www.dublincity.ie/main-menu-your-council/lord-mayor הלורד ראש העיר של דבלין], באתר מועצת העיר

קטגוריה:פוליטיקאים אירים
קטגוריה:חברי שין פיין
קטגוריה:דבלין: אישים
קטגוריה:ראשי עיריות
קטגוריה:יחסי אירלנד–ישראל
קטגוריה:אירים שנולדו ב-1965
מסעוד שוג'אעי

מסעוד סולימאני שוג'אעי (בפרסית: مسعود سلیمانی شجاعی; נולד ב-9 ביוני 1984) הוא כדורגלן עבר איראני ששיחק בעמדת הקשר ההתקפי.

==קריירת מועדונים==
===ראשית הקריירה===
שוג'אעי נולד בעיר שיראז, אך את רוב חייו העביר בערים אבאדאן וטהראן. שוג'אעי התחיל את הקריירה שלו בסנאט נאפט בה שיחק עונה אחת, אחריה עבר לסאיפא בה שיחק שלוש עונות.

אחרי מונדיאל 2006 חתם בשארג'ה מליגת העל של איחוד האמירויות הערביות בכדורגל. ב-3 באוקטובר 2006 הבקיע את שער הבכורה שלו בקבוצה במשחק הליגה נגד מועדון האמירויות.

===ספרד===
ב-23 ביוני 2008 חתם לשלוש עונות באוססונה מליגת העל הספרדית, לאחר שדחה הצעות מוולפסבורג ומנאפולי. שארג'ה קיבלה תמורתו 6 מיליון אירו.

ב-31 באוגוסט 2008 שוג'אעי ערך את הופעת הבכורה שלו בקבוצה בתיקו 1-1 נגד ויאריאל. בשתי עונותיו הראשונות בקבוצה היה חלק בלתי נפרד מהרכב הקבוצה. בעונת הוא לא שיחק אף משחק עקב פציעה. ב-21 באוקטובר 2012 חזר לשחק בתיקו 0-0 נגד ריאל בטיס. ביוני שוחרר מהקבוצה.

ב-3 בספטמבר 2013 חתם בלאס פאלמס מהליגה השנייה עד לסיום העונה. את שער הבכורה שלו בקבוצה כבש בניצחון 1-3 נגד סבאדל במסגרת גביע המלך הספרדי.

===קטר===
אחרי מונדיאל 2014 דחה הצעה מריאל סרגוסה וחתם באל-שהנייה מליגת העל הקטרית. ב-14 בדצמבר 2014 הבקיע שלושער בניצחון 1-3 נגד א-סד.

בסיום העונה, ירדה אל-שהנייה לליגה השנייה וחתם באל-ע'ראפה תמורת מיליון דולר.

===יוון===
ב-22 ביולי 2016 שוג'אעי חתם לשנה בפאניוניוס מליגת העל היוונית. בסיום העונה חתם על חוזה לעונה נוספת.

ב-25 בדצמבר 2017 עזב את הקבוצה וחתם בא.א.ק. אתונה עד לסיום העונה. ב-6 בינואר ערך את הופעת הבכורה שלו בקבוצה בניצחון 1-4 נגד פאנטוליקוס בו גם רשם בישול. בסיום העונה זכה עם הקבוצה באליפות, ששברה בצורת של 24 שנים ללא אליפות וכאשר ארבע שנים קודם לכן הקבוצה ירדה לליגה השלישית.

===החזרה לאיראן===
ב-1 באוגוסט 2018 שוג'אעי חזר לאיראן וחתם בטרקטור סאזי.

ב-5 באוקטובר 2021 חתם בנסאג'י מאזאנדראם.

==קריירה בינלאומית==
בנובמבר זומן לראשונה לסגל נבחרת איראן. ב-17 בנובמבר 2004 ערך את הופעת הבכורה שלו בנבחרת בניצחון 0-7 נגד . שוג'אעי נכלל בסגל הנבחרת לקראת מונדיאל 2006, בו שותף בתיקו 1-1 נגד .

באוגוסט 2017, עת שיחק בפאניוניוס, הושעה מהנבחרת על ידי סגן שר הספורט האיראני ביחד עם חברו לקבוצה אחסאן חאג'סאפי לקחו חלק במשחק נגד מכבי תל אביב במסגרת מוקדמות הליגה האירופית. למרות זאת, ההתאחדות הכדורגל באיראן הודיעה על החזרתם לנבחרת כיוון ששוג'אעי וחג'סאפי טענו מצידם כי הם השתתפו בעקבות לחץ מראשי קבוצתם. ב-18 במרץ 2018 זומן לנבחרת לראשונה אחרי ההשעיה.

==תארים==
; א.א.ק. אתונה
*ליגת העל היוונית: 

==קישורים חיצוניים==

==הערות שוליים==

קטגוריה:קשרי כדורגל איראנים
קטגוריה:כדורגלנים איראנים
קטגוריה:כדורגלני סאיפא
קטגוריה:כדורגלני א-שארג'ה
קטגוריה:כדורגלני אוססונה
קטגוריה:כדורגלני לאס פאלמאס
קטגוריה:כדורגלני א-שחאניה
קטגוריה:כדורגלני אל-ע'ראפה
קטגוריה:כדורגלני פאניוניוס
קטגוריה:כדורגלני א.א.ק. אתונה
קטגוריה:כדורגלני טרקטור
קטגוריה:כדורגלני נבחרת איראן
קטגוריה:כדורגלני מונדיאל 2006
קטגוריה:כדורגלני גביע אסיה 2007
קטגוריה:כדורגלני גביע אסיה 2011
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:ספורטאים איראנים בקטר
קטגוריה:ספורטאים איראנים באיחוד האמירויות הערביות
קטגוריה:ספורטאים זרים בספרד
קטגוריה:ספורטאים זרים ביוון
קטגוריה:ילידי 1984
בלגויה מילבסקי

בלגויה מילבסקי (במקדונית Благоја Милевски; נולד ב-25 במרץ 1971) הוא כדורגלן עבר מקדוני ומאמן בהווה המאמן את נבחרת מקדוניה הצפונית בכדורגל.

==קריירה==
מילבסקי התחיל את הקריירה שלו בכוכב האדום בלגרד. במהלך הקריירה שלו שיחק גם באירקליס סלוניקי, טריקלה, מריבור, פובדה פרילפ, פניליאקוס, מקדוניה GjP, מ.ס. אשדוד, סמנטרניצה 55 ווארדאר סקופיה. בשנת 2010 פרש מכדורגל.

לזכותו של מילבסקי גם הופעה אחת בנבחרת מקדוניה.

בשנת 2011 מונה לעוזר מאמן בווארדאר וכעבור שנה מונה למאמן הקבוצה, איתה זכה באליפות ובסופר קאפ. בשנת 2014 מונה למאמן הנבחרת הצעירה של מקדוניה הצפונית בה אימן ארבע שנים. ב-11 במאי 2018 מונה למאמן מ.ס. אשדוד, בה שיחק בין השנים 2001 ל-2004.

בשנת 2021 מונה למאמן נבחרת מקדוניה הצפונית.

==קישורים חיצוניים==

==הערות שוליים==

קטגוריה:כדורגלנים מקדונים
קטגוריה:בלמי כדורגל מקדונים
קטגוריה:כדורגלני הכוכב האדום בלגרד
קטגוריה:כדורגלני אירקליס סלוניקי
קטגוריה:כדורגלני טריקלה
קטגוריה:כדורגלני מריבור
קטגוריה:כדורגלני פובדה
קטגוריה:כדורגלני מועדון ספורט אשדוד
קטגוריה:כדורגלני וארדאר סקופיה
קטגוריה:כדורגלני נבחרת מקדוניה הצפונית
קטגוריה:כדורגלנים זרים בישראל
קטגוריה:מאמני כדורגל מקדונים
קטגוריה:מאמני מועדון ספורט אשדוד
קטגוריה:מאמני כדורגל זרים בישראל
קטגוריה:ספורטאים מקדונים בסרביה
קטגוריה:ספורטאים מקדונים ביוון
קטגוריה:ספורטאים מקדונים בסלובניה
קטגוריה:ספורטאים מקדונים בישראל
קטגוריה:מקדונים שנולדו ב-1971
El Anillo

El Anillo (באנגלית: The Ring, ובעברית: הטבעת) הוא סינגל שהוקלט על ידי הזמרת והשחקנית האמריקאית, ג'ניפר לופז. השיר יצא לאור ב-26 באפריל 2018, תחת חסותה של חברות התקליטים ניויוריקן רקורדס וסוני לטין, כסינגל שלא מתוך אלבום.

השיר הגיע אל המקום ה-9 במצעד שבפנמה, וה-12 במצעד השירים הלטיניים.

== רקע וכתיבה ==
השיר נכתב על ידי אדגר באררה, אנדרה קסטרו, ג'יזוס הררה ואוסקר הרנדה. השיר הוא שיר בסגנון הפופ הלטיני, המשלב בתוכו גם את סגנון הפאנק הברזילאי. מגזין הבילבורד ערכו ריאיון עם לופז בו היא דיברה על השיר.

עם השיר הופיעה לופז לראשונה, בטקס פרסי הבילבורד הלטיני ה-25.

== רמיקס ==
ביולי 2018, יצא לאור הרמיקס הרשמי של השיר, אשר הכיל בתוכו את הזמר הפוארטו ריקני אוזונה. ב-2 ביולי באותה השנה, נשלח השיר אל הרדיו האמריקאי. מגזין הבילבורד אמרו על הרמיקס כי "אוזונה מביא עמו את הרגאטון והטראפ, דבר אשר מוסיף רבות לשיר".

== וידאו קליפ ==
הווידאו קליפ המלא שיצא עבור השיר צולם על ידי סנטיאגו סלוויצ'ה בלוס אנג'לס. הקליפ מציג בתוכו את לופז כמלכה השולטת בטירה רחבת ממדים, ואת השחקן מיגואל אנג'ל סילבסטרה כבכיר ליבה, אשר נלחם למענה.

בשלושה ימים מרגע צאתו, צבר הקליפ למעלה מ-10 מיליון צפיות, ונכון ל-19 ביוני 2018, מונה הצפיות שלו עומד על כ-105 מיליון צפיות.

== מיקומי שיא ==
=== גרסה רגילה ===

=== גרסת הרמיקס ===

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 6× <small>(לטיני)</small>
|360,000
|-
!ספרד (PROMUSICAE)
|פלטינה
|40,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'ניפר לופז
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:סינגלים בהוצאת סוני מיוזיק לטין
רכס קינג (אנטארקטיקה)

רכס קינג (באנגלית: King Range) הוא רכס הרים המהווה חלק מהרי קונקורד, בצפון-מערב ארץ ויקטוריה שבאנטארקטיקה.

אורכו של הרכס 22 קילומטרים ורוחבו 8 קילומטרים.

הרכס גובל במערב בקרחון רואול ובמסיב לייץ', בצפון-מערב בקרחון בלק, בדרום-מזרח ובמזרח בקרחון לילי.

==היסטוריה==
הרכס מופה לראשונה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שצולמו על ידי צי ארצות הברית בין השנים  1960–1963.

שמו של הרכס ניתן לו על ידי הוועדה המייעצת לשמות אנטארקטיים, והוא נקרא על שם ג'יימס פ. קינג (James P. King), שהיה קצין מטאורולוגיה במסגרת מבצע קיפאון עמוק בין השנים 1962–1964.

==לקריאה נוספת==
* [http://nzetc.victoria.ac.nz/tm/scholarly/tei-VUW1967-68Anta-t2-body-d1.html NEW ZEALAND ANTARCTIC RESEARCH PROGRAMME. REPORT ON NORTHERN FIELD PARTY GEOLOGICAL EXPEDITION. 1967-68]

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:7972 רכס קינג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127413 רכס קינג] באתר הגאזט האנטארקטי של ממשלת אוסטרליה
* [http://www.adam.antarcticanz.govt.nz/nodes/view/21004 רכס קינג] באתר הגאזט האנטארקטי של ממשלת ניו זילנד
* [https://www.geographic.org/geographic_names/antname.php?uni=7972&fid=antgeo_112 רכס קינג] - תצלום לוויין

==הערות שוליים==

קטגוריה:חוף פנל
קינג
קינג
קטגוריה:ערכים עם קואורדינטות
ארגון טיים

טיים (באנגלית: TiME, ראשי תיבות של " This is My Earth") הוא ארגון בינלאומי, ללא מטרות רווח, שהוקם בישראל בשנת 2015 ועוסק בשימור והגנה של בתי גידול טבעיים. מטרת הארגון היא לרכוש ולשמר 2.3% משטחי כדור הארץ שלהם מגוון ביולוגי עשיר על ידי גיוס המונים. הארגון מבוסס על מדענים, מתנדבים ועמותות נוספות שבוחרים אזורים בעלי מגוון ביולוגי רחב, ופועלים יחדיו באזורים אלו כדי לאתר ולרכוש שטחי אדמה מידיים פרטיות. לאחר הרכישה הארגון משמר את השטחים תוך שיתוף פעולה עם האוכלוסייה ועמותות מקומיות.

== היסטוריה ומבנה ארגוני ==
הארגון הוקם בשנת 2015 על ידי פרופ' אורי שיינס, לצד אנשי מקצוע נוספים מתחומי המדע והמשפט ובשיתוף פעולה עם פרופסור אלון טל ודוקטור מיקי סמוני-בלנק. פרופסור שיינס, אקולוג מאוניברסיטת חיפה שלוחת מכללת אורנים, יזם פרויקט לגיוס המונים שהיווה את תחילת דרכו של הארגון.
הארגון הוא דמוקרטי ולכן כיום, כל אדם בעולם יכול להצטרף לארגון בעלות של דולר אחד בשנה. הארגון לא לוקח תקורה מהתרומות של החברים ו-100% מכספי התרומות מיועדים לרכישה ושמירה על אדמות. לכל חבר בארגון זכות הצבעה והוא יכול לבחור לאן ינותבו כספי התרומות מתוך רשימה של אזורים "חמים ביולוגית" שנבחרה מראש על ידי הצוות המדעי של הארגון.

== קישורים חיצוניים ==
* 

* [http://cms.education.gov.il/EducationCMS/Units/Mazkirut_Pedagogit/Geographya/LemidaMashmautit/TiME+-+This+is+My+Earth.htm מיזם TiME - This is My Earth], באתר משרד החינוך
* 

2018 05
קטגוריה:ארגונים להגנת הסביבה בישראל
מרדכי עזראן

הרב מרדכי עזראן (1848, ה'תר"ח - 1938, ט"ז באדר ה'תרצ"ח) היה חבר בבית הדין הספרדי ביפו נמנה בין נכבדי רבני העדה המערבית בארץ ישראל בתקופתו. נמנה בין חכמי בית המדרש של ישיבת פורת יוסף כמעט מראשיתה.

== ביוגרפיה ==
נולד במרקש שבמרוקו. בצעירותו למד אצל חכמי מרקש, ובעיקר אצל הרב מרדכי הצרפתי. כשבגר התפרסם בעירו כתלמיד חכם וכדרשן מבוקש.
 
לפרנסתו עסק במסחר, וייסד במרקש בית מדרש הקיים עד היום. בביתו היו מתארחים שד"רים שבאו מארץ ישראל. כן רבי יעקב אבוחצירא היה מרבה להתארח בביתו.
 
בשנת ה'תרס"ז (1907) כשהיה בן 59 עלה לארץ ישראל יחד עם משפחתו, כדי להתיישב בטבריה ככל הנראה משום שעל פי המדרש עתיד המשיח להגיע מטבריה, בדרכו עבר ביפו, שם קיבלה את פניו הקהילה הספרדית שהכירה אותו ושכנעה אותו לא להמשיך לטבריה, ככל הנראה בגלל אפידמיה או שטפונות שהיו בה באותה העת. ביפו מונה לכהן כדיין בבית הדין של העדה הספרדית לצד הרב יוסף ארוואץ והרב שבתי בחבוט.

בשנת ה'תרע"ד (1914) ירד עם משפחתו לאלכסנדריה שבמצרים, בעקבות מצב היישוב היהודי בארץ ישראל בימי מלחמת העולם הראשונה, ובשל היותו נתין צרפת. בתום המלחמה חזר לארץ ישראל ליפו. בשנת ה'תרפ"א (1921) עבר עם משפחתו לגור בתל אביב עקב מאורעות תרפ"א.
 
בשנת ה'תרפ"ו (1926) עברה המשפחה לעיר העתיקה בירושלים, שם החל ללמוד בחברותא בישיבת פורת יוסף עם רבי בן ציון אטון (אביו של רבי שבתי אטון). כן התמנה לר"ם בישיבה, ובד בבד החל להשיב לשאלות הלכתיות עד ימיו האחרונים.

בספר משה האי"ש שכתב הראשון לציון הרב חיים משה אלישר מובא קונטרס של שאלה הלכתית שנשאל הרב עזראן בשנת התרע"ד (1914) על ידי ראש העדה במרקש, ותשובה הלכתית שהשיב הרב עזראן על כך. את תשובה זו שלח לעיונם של הרב אלישר והרב בן ציון חי עוזיאל ותשובתם מצורפת אף היא שם.

בשנת ה'תרצ"ג, 1933 יצא לאור חיבורו "עם מרדכי" ובו דרשות, הספדים בהם הספד לרב שמואל סלנט ופסק דין שכתב ב-ה'תרס"ט עם שני חברי בית הדין הספרדי של יפו בעניין היתר עגונה, עקב אירוע משנת התרס"ו שם. לצד תכתובת הלכתית בנושא זה עם הראשון לציון הרב אליהו משה פאניז'יל.
 
נפטר בט"ז באדר ה'תרצ"ח ונקבר בבית הקברות שבהר הזיתים על מצבתו נכתב: ""מק' השקדן בתורה רה"ג מרדכי עזראן נלבע ט"ז אדר ב ש'(נת) עזרא בצרות לפ"ק..."

נכדו, הרב נסים דוד עזראן, הקים בירושלים את ישיבת "בית שמואל ואוהל מרדכי" לזכרו ולזכר בנו.

== משפחתו ==
לרב היו ארבע נשים במהלך חייו, אך רק שתים מהן ילדו לו ילדים. אישה אחת נפטרה בגיל צעיר מהפלה או קשיי לידה ואישה נוספת הייתה נשואה לו כעקרה עד פטירתה בה'תרצ"ב (1932).
 
*בנו, הרב שמואל עזראן היה אב"ד לעדת המערבים בירושלים, בנותיו - פרחה, חנה, ג'וג'ט וחיה.
*נכדו, הרב נסים דוד עזראן, היה ראש ישיבת בית שמואל ואוהל מרדכי.
*נינתו הרבנית צביה נישאה לראשון לציון הרב מרדכי אליהו.
* נינתו דינה פלפל פרופסור אמריטה במחלקה לאפידמיולוגיה באוניברסיטת בן-גוריון בנגב.

== אילן יוחסין ==

==לקריאה נוספת==
* שלמה זלמן מיארה - מראקש וחכמיה כרך א', עמ' 229
* משה חיים סויסה - עטרת אבות כרך א' עמ' 39.
* רפאל הלפרין - אטלס עץ חיים כרך י"ג - רבי מרדכי עזראן, ערך 2727.

==קישורים חיצוניים==
* ספרו [http://www.hebrewbooks.org/41875 ע"ם מרדכי], ירושלים. תרצ"ג, באתר hebrewbooks.
* 

==הערות שוליים==

קטגוריה:רבנים מרוקאים
קטגוריה:רבני ישיבת פורת יוסף
קטגוריה:מחברי ספרי הלכה
קטגוריה:אנשי העלייה השנייה
קטגוריה:ירושלים: רבנים
קטגוריה:מגורשי יפו 1914
קטגוריה:יפו: רבנים
קטגוריה:יהודים הקבורים בהר הזיתים: חלקת הספרדים
קטגוריה:משפחת עזראן
קטגוריה:ארץ-ישראלים שנולדו ב-1848
קטגוריה:ארץ-ישראלים שנפטרו ב-1938
מרקור שפיל ארנה

מרקור שפיל ארנה (בגרמנית: Merkur Spiel-Arena) הוא אצטדיון רב תכליתי הממוקם בדיסלדורף שבגרמניה, שנחנך בשנת 2004, ומשמש כמגרשה הביתי של פורטונה דיסלדורף מהבונדסליגה השנייה. האצטדיון יכול להכיל במשחקי הכדורגל 54,600 צופים, ובהופעות מוזיקה ניתן לאכלס 66,500 צופים. האצטדיון אירח את אירוויזיון 2011.

==היסטוריה==
בניית האצטדיון החלה בשנת 2002. בשנת 2004 נחנך האצטדיון על גדות נהר הריין. האצטדיון הפך מיד למגרש הביתי של פורטונה דיסלדורף, במקום אצטדיון ריינשטדיון הישן שנהרס. בתחילה נקרא האצטדיון LTU ארנה, והכיל 51,500 מקומות ישיבה. בשנת 2010 הוחלפו חלק ממקומות הישיבה ביציעי עמידה, וכך גדלה קיבולת האצטדיון ל-54,600 צופים במשחקי הכדורגל. החל משנת 2009 ועד לשנת 2018 נקרא האצטדיון בשם אספרי ארנה.

==אירועי ספורט==
אצטדיון אספרי ארנה הוא כאמור האצטדיון הביתי של פורטונה דיסלדורף. האצטדיון אמנם לא אירח משחקים במונדיאל 2006 שנערך בגרמניה על אף היותו אחד האצטדיונים הגדולים והחדישים בגרמניה, אך כן נערכו בו מספר משחקים בינלאומיים של נבחרת גרמניה. המשחק הבינלאומי הראשון שנערך באספרי ארנה היה משחק ידידות של נבחרת גרמניה מול נבחרת ארגנטינה, שהסתיים בתיקו 2-2. בשנת 2007 ערכה נבחרת גרמניה משחק ידידות מול נבחרת שווייץ באספרי ארנה. משחק זה הסתיים בניצחון 3-1 לגרמניה. בפברואר 2009 הפסידה הנבחרת הגרמנית 1-0 לנבחרת נורווגיה באספרי ארנה. נוסף על משחקי נבחרת גרמניה, אירח האספרי ארנה שני משחקי ידידות של נבחרת פורטוגל, מול נבחרות יוון וערב הסעודית. 

נוסף לכדורגל, האצטדיון שימש כמגרשה הביתי של קבוצת הפוטבול ריין פייר, המשחקת בליגת NFL אירופה. בשנת 2010 נערך באצטדיון מרוץ האלופים השנתי, שהוא מרוץ מכוניות בו התחרו נהגי מרוצים מפורסמים כמיכאל שומאכר, סבסטיאן פטל, אלן פרוסט וסבסטיאן לב. באצטדיון נערכו גם תחרויות איגרוף יוקרתיות.

בשנת 2024, האצטדיון אירח כמה משחקים ביורו 2024.

==אירועי מוזיקה==
חנוכת האספרי ארנה כהיכל מוזיקה התבצעה בשנת 2005 עם שתי הופעות של הזמר הגרמני הרברט גרונמאייר. אמנים מקומיים ידועים אחרים שהופיעו בהמשך באספרי ארנה הם להקת המטאל הגרמנית די טוטן הוזן, הזמר הגרמני מריוס מולר, הזמר אודו לינדנברג ואחרים. 

אמנים בינלאומיים שהופיעו באספרי ארנה הם בון ג'ובי, הרולינג סטונז, ברוס ספרינגסטין, דפש מוד, מדונה, בלאק אייד פיז, רוג'ר ווטרס, קולדפליי, טייק ד'את, וואן דיירקשן, לינקין פארק, פול מקרטני, ביונסה, AC/DC, ואמנים נוספים.

בנוסף, האספרי ארנה אירח פסטיבלים ואירועי מוזיקה שונים. הידוע ביותר מבין אירועים אלה הוא אירוויזיון 2011, שהתקיים בגרמניה, כתוצאה מזכייתה של לנה מאייר-לנדרוט שייצגה את גרמניה באירוויזיון 2010.

==זכויות על שם האצטדיון==
עד לשנת 2009, נקרא האצטדיון LTU ארנה, על שם חברת התעופה LTU, שבסיסה היה בדיסלדורף. זמן קצר לאחר מיזוגה של חברת LTU לתוך חברת אייר ברלין, חדל המותג LTU להתקיים בשנת 2009, ועל כן, נרכשו הזכויות על שם האצטדיון על ידי חברת ההלבשה הבינלאומית אספרי. בשנת 2018 הסתיימו הזכויות של אספרי על שם האצטדיון, ושמו שונה למרקור שפיל ארנה.

במהלך תחרות אירוויזיון 2011, שונה שם האצטדיון לזמן קצר לדיסלדורף ארנה, עקב חוקי התחרות שאסרו פרסומים מסחריים בשם האולם.

==קישורים חיצוניים==

* 
* [https://www.f95.de/tickets/esprit-arena/uebersicht/ אספרי ארנה] באתר הרשמי של פורטונה דיסלדורף

קטגוריה:אצטדיוני כדורגל בגרמניה
קטגוריה:פורטונה דיסלדורף
פאלקור

פָּאלקוֹר (לעיתים נכתב פלקור; מאנגלית: Palcor, ראשי תיבות של Palestine Correspondence או Palestine Correspondence Agency, סוכנות הידיעות של פלשתינה/ארץ ישראל) הייתה סוכנות ידיעות של הסוכנות היהודית שפעלה בירושלים בתקופת המנדט הבריטי, מדצמבר 1934 ועד אוקטובר 1948 (מעט אחרי קום מדינת ישראל), במטרה לספק ידיעות לעיתונות היהודית בעולם ובארץ בהתאם להשקפת הסוכנות היהודית ומפא"י.

הרקע להקמת הסוכנות היה משפט רצח ארלוזורוב שהתנהל בארץ באותה שנה והביא לשיא את המאבק בין הציונות הסוציאליסטית והרוויזיוניסטית. סוכנות הידיעות המקומית היחידה שסיקרה את המשפט עבור העיתונות היהודית העולמית הייתה הסוכנות הטלגרפית הארץ-ישראלית (סט"א; באנגלית: Palestine Telegraphic Agency, PTA), חברה-בת של סוכנות הידיעות היהודית (באנגלית: Jewish Telegraphic Agency, JTA). זו סיקרה את המשפט מנקודת מבט רוויזיוניסטית, ובעקבות זאת ביקש דוד בן-גוריון להקים סוכנות ידיעות חלופית, שתשרת את ההנהגה הציונית שבשליטת מפא"י.

הסוכנות נוסדה ב-10 בדצמבר 1934. ליו"ר הסוכנות מונה העיתונאי יוסף גרביצקי ולסגנו העיתונאי יהושע יוסטמן, והיא פעלה תחילה כחלק ממחלקת העיתונות של הסוכנות היהודית. מאוחר יותר הופרדה הסוכנות ממחלקת העיתונות והייתה למחלקה עצמאית, מחלקת הידיעות, שבראשה הועמד העיתונאי ישעיהו קלינוב (שכמו מחלקת העיתונות, הייתה כפופה למשה שרתוק (שרת)).

"פאלקור" סיפקה ידיעות לעיתונים יהודיים ברחבי עולם, בהם "היינט" הוורשאי (פולין) ו"יידישה רונדשאו" הברלינאי (גרמניה), וגם לכמה עיתונים בארץ – "דבר", "הארץ" וה"פלסטיין פוסט". מקבצי הידיעות שסיפקה (bulletins, בולטינים) נכתבו בעיקר ביידיש ובאנגלית, ולצדן גם בגרמנית ובשפות נוספות.

סוכנות הידיעות שימשה כלי של הסוכנות היהודית. דיווחיה נשלחו ליותר מ-200 עיתונים יהודיים, אך לא לעיתונים רוויזיוניסטים או אנטי-ציוניים. בנוסף, היא נטתה להבליט כשלים של מנהיגי הרוויזיוניסטים ובמקביל להצניע חילוקי דעות בתוך הסוכנות היהודית, וכן שימשה אמצעי הדלפה של הסוכנות היהודית (בן-גוריון הדליף דרכה את דו"ח ועדת פיל במלואו ימים אחדים לפני פרסומו הרשמי). ככלי תעמולה, עיקר פועלה היה מכוון כלפי יהדות התפוצות.

בראשית אוקטובר 1948 הוכנסה תחת משרד החוץ ולמעשה חדלה לפעול.

==קישורים חיצוניים==
* 
* אלישבע איילון, "[http://humanities1.tau.ac.il/shalom_rosenfeld/images/hashlamot_30_11/4מאמר-אלישבע_איילון.pdf 'פלקור': סיפורה של סוכנות הידיעות של הסוכנות היהודית]", קשר, 4 (נובמבר 1988), עמ' 71–76 ([http://www.jstor.org/stable/23895529 המאמר] באתר JSTOR)

==הערות שוליים==

קטגוריה:סוכנויות ידיעות
קטגוריה:עיתונות יהודית
קטגוריה:המנדט הבריטי: תקשורת ועיתונות
קטגוריה:היישוב
קטגוריה:הסוכנות היהודית
מוש (נפה)

נפת מוש (בטורקית: Muş ili) היא נפה (פרובינציה) הנמצאת במזרח טורקיה. שטח הנפה הוא 8,196 קמ"ר (להשוואה: כמעט חצי משטח ישראל) ובירתה היא העיר מוש, עיר חשובה נוספת היא מנזיקרט, בה התקיים בשנת 1071 קרב מנזיקרט. הנפה המודרנית מבוססת על גבולות סנג'ק מוש של האימפריה העות'מאנית. כלכלת הנפה מבוססת על גידול חיטה ומכרות מלח.

== בתקופת שואת העם הארמני ==
מבחינה היסטורית היה הסנג'ק אזור-גבול בין האימפריה העות'מאנית לבין אזור ההשפעה של רוסיה בפרס. השלטון המרכזי חשד בנאמנות האוכלוסייה המקומית שהורכבה ברובה מארמנים נוצרים (עם מיעוט כורדי) ועודד הגירת מוסלמים-טורקים לאזור.
בשנת 1915, במסגרת שואת העם הארמני, הפכה העיר מוש למחנה ריכוז אליו הובלה כל האוכלוסייה הארמנית של הסנג'ק, שמנתה 140,000 איש. חלקם נטבחו בכפריהם ואחרים גורשו מהעיר להשמדה איטית במסגרת צעדות המוות. כן נהרסו מנזרים ארמניים עתיקים.

== אוכלוסייה ==
נפת מוש מונה נכון לשנת 2020 כ-411,117 תושבים ונמצאת באזור בעל רוב כורדי המכונה "כורדיסטן הטורקית", אף שאין למונח משמעות מדינית או הכרה רשמית. לפי הערכותיהם של הארמנים חיים באזור אלפי ארמנים שחלקם ארמנים סמויים.

==קישורים חיצוניים==

* 

==הערות שוליים==

קטגוריה:טורקיה: נפות
קטגוריה:כורדיסטן הטורקית
שער הניצחון (סרט, 1948)

שער הניצחון (באנגלית: Arch of Triumph ) הוא סרט דרמה רומנטית אמריקאי משנת 1948 בבימוי של לואיס מיילסטון עם אינגריד ברגמן ושארל בואייה בתפקידים הראשיים.

התסריט מבוסס על הרומן שער הניצחון של אריך מריה רמרק שיצא לאור בשנת 1945. הספר נכתב בשנות שבתו כגולה פוליטי בארצות הברית.

ב-1984 הופק רימייק של שער הניצחון בצורת סרט טלוויזיה עם אנתוני הופקינס ולזלי אן דאון בתפקידים הראשיים.
==תקציר העלילה==
בפריז בחורף 1938 מסתובבים הרבה פליטים מגרמניה ללא דרכון כשהם מועמדים כל רגע למעצר ולגירוש לגרמניה.

בין הפליטים נמצא ד"ר רביק (שארל בואייה), כירורג שנאלץ לברוח מגרמניה לאחר שנעצר שם ועוונה על ידי החוקר פון האקה (צ'ארלס לוטון). לפרנסתו הוא עוזר לכירוגים צרפתיים לנתח באופן בלתי חוקי. הוא מתגורר במלון אינטרנציונל שם גרים פליטים נוספים וביניהם ידודו הקרוב בוריב מוזורוב (לואיס קלהרן), פליט מרוסי המשמש כשוער במועדון לילה.

בלילה גשום הוא נתקל באישה הולכת על גשר מעל הסן ומתעלפת. הוא אוחז בה והיא אומרת שאין לה מקום ללכת. שמה הוא ג'ואן מאדו (אינגריד ברגמן), זמרת ממוצא איטלקי שבן זוגה מת בחדרם במלון.

רביק תומך בה, מביא אותה לחדרו ומאושש אותה. עם הזמן מתפתח בין שניהם רומן אהבה עם מעלות ומורדות. רביק מוצא לה עבודה במועדון הלילה בו עובד חברו מוזורוב והם נוסעים לחופשה באנטיב לחוף הים התיכון. באנטיב מתאהב בה אדם עשיר בשם אלכס (סטפן בקשי) אך היא לא נענית לו.

בשובם לפריז נתקל רביק בתאונת דרכים הוא מגש סיוע אבל אז מגיעים שוטרים ומבקשים ממנו תעודת זהות. כאשר מתברר שהוא פליט, הוא נעצר ומגורש לגרמניה.

לאחר חדשים רבים מצליח רביק לחזור לפריז, שם הוא פוגש בג'ואן ומסתבר לו שבתקופת היעדרותו היא הייתה בודדה ונענתה לחיזוריו של אלכס העשיר אבל היא עדיין אוהבת רק אותו.

בינתיים מחפש רביק כל הזמן את האקה במטרה להורגו. באחד הפעמים הוא נפגש איתו בבית קפה אך האקה לא מזהה אותו ומבקש לגייס אותו כמרגל לטובת גרמניה בתוך קבוצות הפליטים בפריז. רביק מסכים ובפגישה הבאה הם נוסעים בלילה בתוך יער והוא הורג אותו.

כאשר ג'ואן מודיעה לאלקס כי היא רוצה לעזוב אותו, הוא יורה בה. רביק ממהר לחדרה ומעביר אותה לבית החולים. היא לא מתאוששת מהניתוח וברגעיה האחרונים היא לוחשת לרביק כמה אהבה אותו.

לבסוף עומד רביק עם עוד פליטים בתור להיות מגורש למחנה רכוז בצרפת.

==קישורים חיצוניים==

*[https://www.youtube.com/watch?v=spQEVGszfUI קדימון לסרט שער הניצחון], באתר יוטיוב
*[http://www.tcm.com/tcmdb/title/67562/Arch-of-Triumph/ שער הניצחון], באתר TCM

קטגוריה:סרטי 1948
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי שחור-לבן
קטגוריה:סרטי שחור-לבן אמריקאיים
קטגוריה:סרטים רומנטיים
קטגוריה:סרטי יונייטד ארטיסטס
פורד קרסטלין סקילין

זכוכית האקרילת השקופה מעל למושבים הקדמיים]] 
פורד קרסטלין סקילין (באנגלית: Ford Crestline Skyliner) היא מכונית קופה, בתצורת הרדטופ 2 דלתות, מתוצרת יצרנית הרכב פורד אשר יוצר בארצות הברית בשנת 1954.

דגם ה"פורד קרסטלין סקילין" אופיין בזכוכית אקרילית שקופה, בגג הרכב מעל למושבים הקדמיים.

סך הכול יוצרו 13,144 יחידות.

==מאפיינים==
* 2 דלתות
* 6 נוסעים

==ראו גם==
* פורד
* פורד קראון ויקטוריה
* פורד פירלן קראון ויקטוריה סקילינר

==לקריאה נוספת==
* [https://www.google.co.il/search?q=Ford+Crestline+Skyliner&tbm=isch&source=iu&ictx=1&fir=ogZWNlnGU1T_oM%253A%252CNKhMuaoc1s8FwM%252C_&usg=__TYdt8MqKWeWiN-3AWQI65apeZWw%3D&sa=X&ved=0ahUKEwjL2b_JqIzbAhVI2qQKHYxSAXIQ9QEIKzAC#imgrc=ogZWNlnGU1T_oM: "פורד קרסטלין סקילין" - תמונות]

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1954
קטגוריה:מכוניות קופה
קרסטלין סקיליין
קטגוריה:מכוניות אמריקאיות
פורד פירלן קראון ויקטוריה סקילינר

זכוכית האקרילת השקופה מעל למושבים הקדמיים]]
פורד פירלן קראון ויקטוריה סקילינר(באנגלית: Ford Fairlane Crown Victoria Skyliner) היא מכונית קופה, בתצורת הרדטופ 2 דלתות, מתוצרת יצרנית הרכב פורד אשר יוצר בארצות הברית בין השנים 1955–1956.

דגם ה"פורד פירלן קראון ויקטוריה סקילינר" אופיין בזכוכית אקרילית שקופה, בגג הרכב מעל למושבים הקדמיים.

סך הכול יוצרו 2,602 יחידות: בשנת 1955 יוצרו 1,999 יחידות, ובשנת 1956 יוצרו 603 יחידות.

==מפרט טכני==
* 2 דלתות
* 6 נוסעים
* הגה כוח
* מעצורי כוח
* חלונות חשמל
* מיזוג אוויר
* רדיו AM + רמקול אחורי
* שעון אנלוגי
* מנועים: 6 צילינדרים, 8 צילינדרים
* הנעה: 4x2
* תאוצה בין 0–100 קמ"ש היא 18.8 שניות (דגם מנוע 6 צילינדרים, 3.7 ליטר המפיק 122 כ"ס)
* תאוצה בין 0–100 קמ"ש היא 13.7 שניות (דגם מנוע V8 צילינדרים, 4,453 סמ"ק המפיק 165 כ"ס)

== תמונות ==
<gallery mode="packed" heights="100">
קובץ:Ford victoria 1955 glasstop.jpg | "פורד פירלן קראון ויקטוריה סקילינר" שנת 1955
קובץ:Ford victoria 1955 metropolis.jpg | "פורד פירלן קראון ויקטוריה סקילינר" שנת 1955
קובץ:1955 Ford Crown Victoria Skyliner rear.JPG | "פורד פירלן קראון ויקטוריה סקילינר" שנת 1955
קובץ:1956 Ford Crown Victoria 64B Skyliner FDY031.jpg | "פורד פירלן קראון ויקטוריה סקילינר" שנת 1956
קובץ:1956 Ford Fairlane Crown Victoria EZT616.jpg| "פורד פירלן קראון ויקטוריה סקילינר" שנת 1956
קובץ:Ford Crown Victoria (2678484886).jpg | "פורד פירלן קראון ויקטוריה סקילינר" שנת 1956 - מבט לתא הנהג
</gallery>

==ראו גם==
* פורד
* פורד קראון ויקטוריה
* פורד קרסטלין סקילין

==לקריאה נוספת==
* [https://www.google.co.il/search?q=Ford+Fairlane+Crown+Victoria+Skyliner)&tbm=isch&source=iu&ictx=1&fir=Qm_ojbzM_xvoNM%253A%252CTnF94_86uUt04M%252C_&usg=__tnTZtFGzdSjRxLfzUXfgU_lowV0%3D&sa=X&ved=0ahUKEwjM7bqotIzbAhWGFCwKHV9VBgIQ9QEIKTAB#imgrc=Qm_ojbzM_xvoNM: "פורד פירלן קראון ויקטוריה סקילינר" - תמונות]
* [https://www.americancarcollector.com/profile/1955-ford-fairlane-crown-victoria "פורד פירלן קראון ויקטוריה סקילינר" שנת 1955] (americancarcollector.com/profile/1955-ford-fairlane-crown-victoria )
* David L. Lewis (2005) "100 Years of Ford". Publications International. .

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1955
קטגוריה:מכוניות קופה
פירלן קראון ויקטוריה סקילינר
קטגוריה:מכוניות אמריקאיות
מבקר צה"ל

יחידת מבקר צה"ל היא יחידת הביקורת הפנימית של צה"ל. היחידה הוקמה ב-2011, בראשה עומד אזרח עובד צה"ל בדרגת תת-אלוף שחבר בפורום מטכ"ל.

ממאי 2019 מכהן כמבקר צה"ל תת-אלוף במיל' עופר שריג.

==היסטוריה==
עם הקמת צה"ל הוקם אגף הפיקוח ולמפקח הכללי הראשון מונה אלוף דוד שאלתיאל. האגף התבטל ב-1955.

לאחר מלחמת יום הכיפורים המליצה ועדת אגרנט על יצירה מחדש של תפקיד המפקח הכללי שתפקידו יהיה לקיים ביקורת על פעילות צה"ל. ההמלצה הייתה למנות לתפקיד קצין בדרגת אלוף לתקופה של חמש שנים.

ב-1976 הוחלט על הקמת מחלקת הבקרה והמעקב (בו"ם) שפעלה תחת ראש אג"ם ולאחר מכן תחת סגן הרמטכ"ל.

בסוף שנת 2011 הוקמה יחידת מבקר צה"ל, שייעודה להיות גוף ביקורת פנימי בצה"ל, על-פי הנדרש בחוק הביקורת הפנימית תשנ"ב 1992, על-מנת לסייע לצה"ל בהשגת מטרותיו ועמידתו בייעודו. היחידה אמונה על קיום בקרה מטכ"לית והנחיה מקצועית של גופי הבקרה והבקרות באגפים, בזרועות ובפיקודים.

פעילות היחידה מתבססת על תקני ביקורת בינלאומיים של לשכת מבקרי הפנים (IIA). ביחידה משרתים מבקרים בשירות קבע, אזרחים עובדי צה"ל וחיילי מילואים.

ראשי אגף הפיקוח:
*אלוף דוד שאלתיאל 1949-1948
*אלוף משה צדוק 1950-1949
*אל"ם יוסף טרמר 1955-1953

ראשי מחלקת הבקרה והמעקב:
*אל"ם שמואל רוביצ'ק 1976–1979
*אל"ם יעקב בר לב 1979–1980
*אל"ם ארנון גולן 1980–1983
*אל"ם אליק חרמץ 1983–1985
*אל"ם נחום בן יעקב 1986–1988
*אל"ם חגי טננבאום-ארז 1992-1989
*אל"ם יעקב עמר 1996-1993
*אל"ם אריק דוידי 2000-1996
*אל"ם מיכל יצחק שושני 2000–2002
*אל"ם משה דניאל 2002–2004
*אל"ם רוני מרום 2005-2004
*תא"ל אלי שרמייסטר 2007-2005
*אל"ם ארז לזובר 2007–2009
*אל"ם שלומי פייער 2009–2012
*אל"ם ישי וקנין 2012–2016

מבקר צה"ל:
*תא"ל במיל. אילן הררי 2011-2019
*תא"ל במיל. עופר שריג 2019-מכהן

==תפקיד==
תפקידי מבקר צה"ל כפי שהוגדרו בפקודות מטכ"ל:
*לבדוק האם פעולותיו של צה"ל ופעולות בעלי התפקידים בו, לרבות תהליכי קבלת ההחלטות, תקינות מבחינת שמירה על החוק, על המנהל התקין ועל טוהר המידות, והאם הן יעילות ומועילות להשגת היעדים שנקבעו להן.
*לבדוק האם פקודות הצבא, כהגדרתן בהפ"ע 1.0105 – "פקודות הצבא, פקודות כלליות אחרות, פקודות קבע ופקודות שגרה", מקוימות בצה"ל.
*להצביע על ממצאים ולקחים העולים מדוחות המבקר הפנימי לצה"ל ולהציגם בפני הרמטכ"ל.
*לבדוק האם תוקנו הליקויים עליהם הצביעו מבקר המדינה, מבקר מערכת הביטחון והמבקר הפנימי לצה"ל בדוחות שלצה"ל יש בהם חלק.
*לגבש ולפרסם, בהתאם לאמור בחוק, בהוראה זו, בהנחיות המקצועיות של מבקר מערכת הביטחון ובתקנים המקצועיים המקובלים, את התפיסה, את המדיניות ואת תורת הביקורת בצה"ל ולהטמעה.
*להכשיר את בעלי התפקידים העוסקים בביקורת ובבקרה בצה"ל ולהנחותם מקצועית.
*לתאם את גרף הביקורת השנתי ברמת המטה הכללי, בזרועות, באגפים ובפיקודים.

==ראו גם==
*מבקר מערכת הביטחון

==קישורים חיצוניים==
* 

קטגוריה:ביקורת פנימית
קטגוריה:יחידות צה"ל
ג'ואל בנג'מין

ג'ואל בנג'מין (באנגלית: Joel Benjamin; נולד ב-11 במרץ 1964 בניו יורק) הוא שחמטאי יהודי-אמריקאי בדרגת רב אמן.

==ביוגרפיה==
ג'ואל בנג'מין נולד בברוקלין. בשנת 1980 הוא ניצח באליפות ארצות הברית בשחמט לצעירים. באותה שנה הוענקה לו דרגת אמן בינלאומי. הוא חזר על הישג זה בשנת 1982. בשנת 1985 בנג'מין ניצח באליפות ארצות הברית הפתוחה. הוא ניצח באליפות ארצות הברית הפתוחה בשחמט שש פעמים בין השאר בשנים 1987, 1997 ו-2000. בשנת 1986 הוענדה לו דרגת רב אמן. הוא ידוע כמי שהפתיע את יריביו בפתיחות לא שגרתיות ואף פרסם שני ספרים בנושא הפתיחה בשחמט.<ref></ref>

בשנת 1985 הוא סיים את לימודיו באוניברסיטת ייל.

בשנת 1987 הוא פרסם את הספרו הראשון בנושא שחמט.

בשנות ה-90 של המאה ה-20 הוא היה יועץ של חברת IBM בפיתוח תוכנת כחול עמוק' ,תוכנת משחק שהייתה הראשונה שניצחה אלוף עולם מכהן (גארי קספרוב).

בשנת 1993 הוא סיים שני באליפות ארצות הברית הפתוחה (בן פיינגולד סיים במקום השלישי עם אותו מספר נקודות, ניצח גרגורי קיידנוב).

בנג'מין היה חבר נבחרת ארצות הברית בשחמט שהשתתפה באליפות העולם בשחמט לנבחרות, וזכה במקום ראשון קבוצתי ואישי בשנת 1993 ובמקום שני קבוצתי בשנת 1997.

== ג'ואל בנג'מין באולימפיאדת השחמט ==
בין השנים 1988 ל-2002 השתתף בנג'מין ב-6 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1988||3 ||ארצות הברית|| 2560||7.5 מ-11||4+ 7= 0-||68.2|| 4 קבוצתי, 6 אישי
|-
| 1990||4 || ארצות הברית || 2560||5 מ-8||3+ 4= 1-||62.5|| 2 קבוצתי
|-
| 1992||2 עת || ארצות הברית || 2555||5.5 מ-8||4+ 3= 1-||68.8|| 5 קבוצתי, 8 אישי
|-
| 1994||3 || ארצות הברית || 2610||6.5 מ-11||5+ 3= 3-||59.1|| 7 קבוצתי, 33 אישי
|-
| 1996||עת || ארצות הברית || 2565||5 מ-8||3+ 4= 1-||62.5|| 3 קבוצתי, 15 אישי
|-
| 2002||4 || ארצות הברית || 2609||3 מ-8||2+ 2= 4-||37.5|| 41 קבוצתי
|}

==קישורים חיצוניים==

==הערות שוליים==

קטגוריה:ניו יורק: אישים
קטגוריה:שחמטאים יהודים אמריקאים
קטגוריה:רבי-אמנים אמריקאים
קטגוריה:רבי-אמנים יהודים
קטגוריה:מחברי ספרי שחמט אמריקאים
קטגוריה:אלופי ארצות הברית בשחמט
קטגוריה:בוגרי אוניברסיטת ייל
קטגוריה:אמריקאים שנולדו ב-1964
עקרון היהלום

בתורת הקבוצות, עקרון היהלום הוא אקסיומה קומבינטורית בתורת הקבוצות האקסיומטית, שאינה תלויה באקסיומות צרמלו-פרנקל (אפילו עם אקסיומת הבחירה). האקסיומה חזקה מספיק על מנת להוכיח את השערת הרצף המוכללת.

==קבוצות סגורות ולא חסומות==

יהי <math>\kappa>\aleph_0</math> מונה, קבוע מכאן ולהבא. 
תת-קבוצה <math>\ C \subseteq \kappa</math> היא סגורה אם לכל סודר <math>\delta < \kappa</math> שעבורו <math>\ \sup(C \cap \delta) = \delta</math> מתקיים <math>\ \delta \in C</math>. קבוצה היא סל"ח אם היא סגורה ולא חסומה ב- <math>\kappa</math>. חיתוך של משפחה של פחות מ-<math>\mbox{cf}(\kappa)</math> של סל"חים הוא סל"ח.

== קבוצות שבת ==

קבוצת שבת של הסודר <math>\kappa</math> היא קבוצה S החותכת כל סל"ח באופן לא ריק (לכן אפשר לחשוב על קבוצת שבת כעל קבוצה ממידה חיובית). קבוצה מהווה קבוצת שבת אם ורק אם יש "פונקציה דוחסת" (היינו פונקציה <math> \ f {\,:\,} \kappa \rightarrow \kappa</math> כך שתמיד <math>f(x)<x</math>) ש-S היא קבוצת נקודות השבת שלה.

== עקרון היהלום ==

עבור קבוצת שבת S, העיקרון <math>\Diamond_S</math> קובע שקיימת משפחה של קבוצות <math>\{A_{\delta} : \delta \in S\}</math> כך שלכל קבוצה <math> A \subseteq \kappa</math> קיים <math>\ \delta \in S</math> כך ש-<math>\ A \cap \delta = A_{\delta}</math>. 

העיקרון נעשה חזק יותר ככל ש-S קטנה יותר: אם <math>\ T \subseteq S</math> שתיהן קבוצות שבת, אז <math>\ \Diamond_T \implies \Diamond_S</math>. עם זאת, אפילו העיקרון החלש ביותר, <math>\ \Diamond_\kappa</math>, אינו נובע מאקסיומות ZFC (אקסיומות צרמלו-פרנקל עם אקסיומת הבחירה).

לכל מונה <math>\ \lambda</math>, אם מתקיים <math>\ \Diamond_S</math> לאיזושהי קבוצת שבת <math>\ S \subseteq \lambda^+</math>, אז <math>\ 2^{\lambda} =\lambda^+</math>. שהרן שלח הוכיח את הטענה ההפוכה: אם <math>\ 2^{\lambda} =\lambda^+</math>, אז <math>\ \Diamond_S</math> מתקיים לכל קבוצת שבת <math>\ S \subseteq \{x<\kappa : \operatorname{cof}(x) < \operatorname{cof}(\kappa)\}</math>, כאשר <math>\operatorname{cof}(x)</math> היא הקופינליות של x.

קטגוריה:תורת הקבוצות
אלכסנדר גולדין

אלכסנדר גולדין (ברוסית: Александр Гольдин; נולד ב-27 בפברואר 1965 בנובוסיבירסק) הוא שחמטאי סובייטי-יהודי-אמריקאי בדרגת רב-אמן.

==קורות חיים==
אלכסנדר גולדין נולד בנובוסיבירסק, בשנת 1988 הוא ניצח בתחרות לאמנים צעירים של ברית המועצות. בשנת 1987 גולדין לראשונה השתתף בתחרויות בינלאומיות. לאחר מספר ניצחונות בשנת 1988 הוענקה לו דרגת רב-אמן.

לאחר התפרקות ברית המועצות הוא השתתף בתחרויות רבות מחוץ לגבולות רוסיה. בסופו של דבר הוא החליט לעבור לארצות הברית.

הוא היה חבר נבחרת ארצות הברית באולימפיאדת השחמט ובאליפות העולם בשחמט לנבחרות. באליפות ארצות הברית בשחמט 2004 הוא זכה במקום השלישי.

בתחילת המאה ה-21 הוא עזב את התחרויות והשתתף בתחרויות פוקר.

גולדין פתח בית הספר לשחמט ומתפרנס כמאמן.

== אלכסנדר גולדין באולימפיאדת השחמט ==
בשנת 2004 השתתף גולדין באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 2004||3 || ארצות הברית || 2620||6.5 מ-10||4+ 5= 1-||65.0|| 4 קבוצתי, 11 אישי
|}

==קישורים חיצוניים==

==הערות שוליים==

קטגוריה:שחמטאים יהודים סובייטים
קטגוריה:שחמטאים יהודים אמריקאים
קטגוריה:רבי-אמנים יהודים
קטגוריה:מאמני שחמט יהודים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1964